14 જાન્યુઆરીથી 19 જાન્યુઆરી, 2018 દરમિયાન ઈઝરાયેલના વડાપ્રધાન બેન્જામીન નેતાન્યાહુ ભારતના પ્રવાસે હતા. યોગાનુયોગ અમેરિકા અને સોવિયત યુનિયન વચ્ચેના શીત-યુદ્ધમાં અમેરિકાની જીત બાદ ભારત અને ઈઝરાયેલ વચ્ચે પૂર્ણ રાજદ્વારી સંબંધો પ્રસ્થાપિત થયાને પચ્ચીસ વર્ષ પૂરા થયા તે જ સમયે નેતાન્યાહુ ભારત આવ્યા.તે રીતે 1917માં બ્રિટિશ સરકારે બેલફર ઘોષણાપત્ર* જાહેર કરી પેલેસ્ટાઈનમાં યહુદીઓ માટે ‘’નેશનલ હોમ’’ સ્થાપવાની ઘોષણા કરી હતી તેની શતાબ્દી ટાણે ભારતના વડાપ્રધાન નરેન્દ્ર મોદી (4 થી 6 જુલાઈ, 2017) ઈઝરાયેલની મુલાકાતે હતા. સંસ્થાનવાદની સ્મૃતિઓ તાજી હતી તે સમયે - 14 મે, 1948માં ઝાઈનિસ્ટ નેતૃત્વએ ઈઝરાયેલ સ્થાપવાની જાહેરાત કરી હતી , ત્યારે જવાહરલાલ નહેરુએ ઈઝરાયેલની રચના માટે પેલેસ્ટાઈનના હક્કોનું સરેઆમ ઉલ્લંઘન થઈ રહ્યું હોવાની બાબતને પુષ્ટિ આપેલી.